ສະຖານທູດ ສຫລ ຈັດການ​​ອົບຮົມ ທັກສະວິຊາການ ໃນການກວດເອກະສານເດີນທາງເຂົ້າ-ອອກເມືອງ ໃຫ້ມີຄວາມປອດໄພ
ສະຖານທູດສະຫະລັດ ປະຈຳ ສປປ ລາວ ຈັດ​ການອົບຮົມທັກສະວິຊາການໃນການກວດກາເອກະສານເດີນທາງເຂົ້າອອກເມືອງ ໃຫ້ມີຄວາມປອດໄພ ໃຫ້ແກ່ເຈົ້າໜ້າທີ່ພາສີ ຈາກບັນດາແຂວງພາກເໜືອ ແລະພະນັກງານປ້ອງກັນຄວາມປອດໄພກົມການບິນພົນລະເຮືອນ.
ສະຖານທູດສະຫະລັດ ໄດ້ຈັດການຝຶກອົບຮົມ ຢູ່ທີ່ນະຄອນຫຼວງພະບາງ ເປັນເວລາ 3 ວັນ ແຕ່ວັນທີ 16 ຫາ 18 ມີນາ 2022 ໃນຫົວຂໍ້ ທັກສະວິຊາການໃນການກວດກາ ເອກະສານເດີນທາງເຂົ້າ-ອອກເມືອງ ໃຫ້ມີຄວາມປອດໄພ ໃຫ້ແກ່ເຈົ້າໜ້າທີ່ພາສີ ຈາກບັນດາແຂວງພາກເໜືອ ແລະພະນັກງານປ້ອງກັນຄວາມປອດໄພກົມການບິນ ພົນລະເຮືອນ ການຝຶກອົບຮົມໄດ້ມີການເຂົ້າຮ່ວມເປັນປະທານຂອງ ທ່ານອຽນ ນໍຣີສ ຫົວຫນ້າພະ ແນກຮັກສາຄວາມປອດໄພ ສະຖານທູດສະຫະລັດອາເມຣິກາ ປະຈຳ ສປປ ລາວ ທ່ານສົມພົນ ສີຍາວົງ ຫົວຫນ້າພະແນກປ້ອງກັນຄວາມປອດໄພ ກົມການບິນພົນລະ ເຮືອນ ກະຊວງໂຍທາທິການ ແລະຂົນສົ່ງ ແລະທ່ານພຸດທະນິກອນ ເຄນນະວົງ ຫົວຫນ້າພະແນກຮ່ວມມືສາກົນ ກົມພາສີ ກະຊວງການເງິນ ໃນໄລຍະການຝຶກອົບຮົມ ບັນດາເຈົ້າໜ້າທີ່ໄດ້ຮຽນຮູ້ທັກສະທີ່ສຳຄັນ ເຊັ່ນການສັງເກດ ແລະ ກວດກາ ເອກະສານທີ່ປອມແປງ ການສັງເກດລັກສະນະຜູ້ແອບແຝງ ບັນດາສັນ ຍານບົ່ງບອກເຖີງການຄ້າມະນຸດ ທີ່ອາດພົບເຫັນໄດ້ໃນບັນດາດ່ານສາກົນ ບັນດາເຈົ້າ ໜ້າທີ່ຮັກສາຄວາມປອດໄພຕາມຊາຍແດນ ໄດ້ເພີ່ມທັກສະຄວາມສາມາດໃນການນຳ ໃຊ້ເຕັກນິກທາງດ້ານວິທະຍາສາດ ເພື່ອການຢັບຢັ້ງ ເອກະສານປອມແປງທີ່ອາດຖືກ ນຳໃຊ້ ໂດຍອາດຊະຍາກອນຂ້າມຊາດ ແລະ ອົງການອາດຊະຍາກອນເຮັດຜິດກົດ ຫມາຍຂ້າມຊາດ ບັນດາທັກສະຄວາມສາມາດເຫຼົ່ານີ້ຈະສົ່ງຜົນປະໂຫຍດໃຫ້ແກ່ ຄວາມປອດໄພຂອງປະເທດລາວ ແລະ ປະຊາຊົນລາວອີກດ້ວຍ ສະຖານທູດສະຫະລັດອາເມຣິກາ ໄດ້ຈັດການຝຶກອົບຮົມໃນວຽກງານຮັກສາຄວາມ ປອດໄພ ແລະການບັງຄັບໃຊ້ກົດໝາຍ ໃຫ້ກັບເຈົ້າໜ້າທີ່ຮັກສາຄວາມປອດໄພຊາຍ ແດນຂອງ ສປປ ລາວ ຫຼາຍກວ່າ 500 ທ່ານ ໃນຊ່ວງເວລາ 10 ກວ່າປີທີ່ຜ່ານມາ ໃນ ຫົວຂໍ້ ທັກສະການກວດກາເອກກະສານເດີນທາງປອມແປງ ການສັງເກດລັກສະນະ ຜູ້ແອບແຝງ ການນໍາໃຊ້ຫຼັກຖານດີຈິຕອລ ແລະເຕັກໂນໂລຈີ ໃນການສືບສວນຄະດີ ອາຍາ ແລະ ການຕ້ານການຄ້າມະນຸດ ສະຖານທູດສະຫະລັດອາເມຣິກາ ມີຄວາມ ຕັ້ງໃຈເປັນຢ່າງສູງໃນການສືບຕໍ່ ສະໜັບສະໜູນສ້າງຄວາມສາມາດໃຫ້ແກ່ເຈົ້າໜ້າ ທີ່ບັງຄັບໃຊ້ກົດໝາຍ ຂອງ ສປປ ລາວ